
Къэбэрдей-Балъкъэр Республикэм щIымрэ мылъкумрэ я IуэхухэмкIэ и министрым теухуауэ
Къэбэрдей-Балъкъэр Республикэм и Iэтащхьэм и Указ
1. Къэбэрдей-Балъкъэр Республикэм и Конституцэм и 81-нэ статьям и «б» пунктым тету Къэбэрдей-Балъкъэр Республикэм щIымрэ мылъкумрэ я IуэхухэмкIэ и министру гъэувын Уэщхъун Тимур Хъусен и къуэр.
2. Мы Указым къару егъуэт Iэ щыщIэздза махуэм щегъэжьауэ.
Къэбэрдей-Балъкъэр Республикэм
и Iэтащхьэ КIуэкIуэ Юрий
Налшык къалэ
2017 гъэм мазаем и 20-м
№22-УГ
Уэщхъун Тимур Хъусен и къуэр 1979 гъэм бадзэуэгъуэм и 23-м къалъхуащ. Бэрбэч Хь. М. и цIэр зезыхьэ Къэбэрдей-Балъкъэр къэрал университетыр «Юриспруденцие» IэщIагъэр иIэу къиухащ. 2002 гъэм лэжьэн щIидзащ Къэбэрдей-Балъкъэр Республикэм ЮстицэмкIэ и министерствэм и IэщIагъэлI пашэу. 2004 гъэм щегъэжьауэ 2015 гъэ пщIондэ щытащ Федеральнэ регистрационнэ къулыкъум КъБР-м щиIэ управленэм и къудамэм и унафэщIу, Финанс-бюджет кIэлъыплъыныгъэмкIэ федеральнэ къулыкъум и Къэбэрдей-Балъкъэр щIыналъэ управленэм и Iэтащхьэм и къуэдзэу.
Унагъуэщ, бынищ иIэщ.
